Arthur Grumiaux
Arthur Grumiaux, 1921-1986, belgisk violinist, uddannet bl.a. på musikkonservatoriet i Bruxelles. Belgiens besættelse, der begyndte kort efter hans debutkoncert, betød, at han under 2. Verdenskrig indstillede al offentlig optræden, som han først genoptog i 1945.
Arthur Grimiaux er især kendt for sine fortolkninger af klassiske værker (Wolfgang Amadeus Mozart), men havde også nyere violinkoncerter på sit repertoire.